CELEX: 32011L0037
Language: sl
Date: 2011-03-30 00:00:00
Title: Direktiva Komisije 2011/37/EU z dne 30. marca 2011 o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih  Besedilo velja za EGP

31.3.2011   
            
            
               SL
            
            
               Uradni list Evropske unije
            
            
               L 85/3
            
         DIREKTIVA KOMISIJE 2011/37/EU
   z dne 30. marca 2011
   o spremembi Priloge II k Direktivi 2000/53/ES Evropskega parlamenta in Sveta o izrabljenih vozilih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2000/53/ES Evropskega parlamenta in Sveta z dne 18. septembra 2000 o izrabljenih vozilih (1) in zlasti člena 4(2)(b) Direktive,
   ob upoštevanju naslednjega:
   
               (1)
            
            
               Direktiva 2000/53/ES prepoveduje uporabo svinca, živega srebra, kadmija in šestvalentnega kroma v surovinah in sestavnih delih za vozila, ki se dajo v promet po 1. juliju 2003, razen v primerih in pod pogoji iz Priloge II k navedeni direktivi. Prilogo II k Direktivi 2000/53/ES mora Komisija v skladu s členom 4(2)(b) navedene direktive redno prilagajati znanstvenemu in tehničnemu napredku.
            
         
               (2)
            
            
               V Prilogi II k Direktivi 2000/53/ES so našteti surovine in sestavni deli za vozila, ki so izvzeti iz prepovedi iz člena 4(2)(a) Direktive. Vozila, dana v promet pred iztekom veljavnosti dane izjeme, lahko vsebujejo svinec, živo srebro, kadmij ali šestvalentni krom v surovinah in sestavnih delih iz Priloge II k Direktivi 2000/53/ES.
            
         
               (3)
            
            
               Določene surovine in sestavni deli z vsebnostjo svinca, živega srebra, kadmija ali šestvalentnega kroma morajo biti še naprej izvzeti iz prepovedi iz člena 4(2)(a) Direktive 2000/53/ES, saj je uporaba teh snovi v navedenih posebnih surovinah in sestavnih delih še vedno neizogibna iz tehničnih ali znanstvenih razlogov. Zato je primerno, da se podaljša datum izteka veljavnosti navedenih izjem, dokler uporaba prepovedanih snovi ne bo več neizogibna.
            
         
               (4)
            
            
               Uporaba svinca v termoelektričnih avtomobilskih materialih, ki se uporabljajo za zmanjševanje emisij CO2 z zbiranjem toplote izpušnih plinov, je trenutno neizogibna iz tehničnih in znanstvenih razlogov. Navedene materiale bi bilo torej treba začasno izvzeti iz prepovedi iz člena 4(2)(a) Direktive 2000/53/ES.
            
         
               (5)
            
            
               Določene surovine in sestavni deli z vsebnostjo svinca, živega srebra, kadmija ali šestvalentnega kroma morajo biti še naprej izvzeti iz prepovedi iz člena 4(2)(a) Direktive 2000/53/ES brez datuma izteka veljavnosti, saj je uporaba takšnih snovi v posebnih surovinah in sestavnih delih, naštetih v Prilogi II k navedeni direktivi, še vedno neizogibna iz tehničnih ali znanstvenih razlogov.
            
         
               (6)
            
            
               Priloga II k Direktivi 2000/53/ES določa, da so rezervni deli, dani v promet po 1. juliju 2003, ki se uporabijo za vozila, dana v promet pred 1. julijem 2003, izvzeti iz določb člena 4(2)(a) navedene direktive. Ta izjema omogoča popravilo vozil, danih v promet pred začetkom veljavnosti prepovedi iz navedenega člena, z rezervnimi deli, ki izpolnjujejo iste zahteve glede kakovosti in varnosti kot deli, s katerimi so bili prvotno opremljeni.
            
         
               (7)
            
            
               Rezervni deli za vozila, dana v promet po 1. juliju 2003 in pred iztekom veljavnosti določene izjeme iz Priloge II k Direktivi 2000/53/ES, niso zajeti v navedeno izjemo. Rezervni deli za ta vozila zato ne bi smeli vsebovati težkih kovin, tudi če se uporabijo za zamenjavo delov, ki so prvotno vsebovali težke kovine.
            
         
               (8)
            
            
               V nekaterih primerih je vozila tehnično nemogoče popraviti z rezervnimi deli, drugačnimi od prvotnih, saj bi bilo drugače treba spremeniti dimenzijske in funkcionalne lastnosti celotnih sistemov vozil. Takih rezervnih delov ni mogoče vgraditi v sisteme vozil, katerih prvotni deli so vsebovali težke kovine, zato teh vozil ni mogoče popraviti in jih je morda treba predčasno odstraniti. Prilogo II k Direktivi 2000/53/ES bi bilo torej treba spremeniti tako, da se omogoči popravilo takšnih vozil.
            
         
               (9)
            
            
               Direktivo 2000/53/ES je zato treba ustrezno spremeniti.
            
         
               (10)
            
            
               Ukrepi, predvideni s to direktivo, so v skladu z mnenjem odbora, ustanovljenega s členom 18(1) Direktive 2006/12/ES Evropskega parlamenta in Sveta z dne 5. aprila 2006 o odpadkih (2) –
            
         SPREJELA NASLEDNJO DIREKTIVO:
   Člen 1
   Priloga II k Direktivi 2000/53/ES se nadomesti z besedilom iz Priloge k tej direktivi.
   Člen 2
   Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2011.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 30. marca 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 269, 21.10.2000, str. 34.
   
      (2)  UL L 114, 27.4.2006, str. 9.
   
      PRILOGA
      
         
            „PRILOGA II
            
               Surovine in sestavni deli, ki so izvzeti iz člena 4(2)(a)
            
            
                        Surovine in sestavni deli
                     
                     
                        Področje uporabe in datum izteka veljavnosti izjeme
                     
                     
                        Označiti ali drugače identificirati v skladu s členom 4(2)(b)(iv)
                     
                  
                        
                           Svinec kot zlitinski element
                        
                     
                  
                        
                                    1(a).
                                 
                                 
                                    Jeklo za strojno uporabo in sestavni deli iz vročega pocinkanega jekla z utežnim deležem svinca do 0,35 %
                                 
                              
                     
                         
                     
                     
                         
                     
                  
                        
                                    1(b).
                                 
                                 
                                    Kontinuirano pocinkana jeklena pločevina z utežnim deležem svinca do 0,35 %
                                 
                              
                     
                        Tipi vozil, odobreni pred 1. januarjem 2016, in rezervni deli za ta vozila
                     
                     
                         
                     
                  
                        
                                    2(a).
                                 
                                 
                                    Aluminij za obdelovalne stroje z utežnim deležem svinca do 2 %
                                 
                              
                     
                        Kot rezervni deli za vozila, dana v promet pred 1. julijem 2005
                     
                     
                         
                     
                  
                        
                                    2(b).
                                 
                                 
                                    Aluminij z utežnim deležem svinca do 1,5 %
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    2(c).
                                 
                                 
                                    Aluminij z utežnim deležem svinca do 0,4 %
                                 
                              
                     
                        
                            (2)
                        
                     
                     
                         
                     
                  
                        
                                    3.
                                 
                                 
                                    Bakrova zlitina z utežnim deležem svinca do 4 %
                                 
                              
                     
                        
                            (2)
                        
                     
                     
                         
                     
                  
                        
                                    4(a).
                                 
                                 
                                    Ležajne skodele in puše
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    4(b).
                                 
                                 
                                    Ležajne skodele in puše v motorjih, prenosih in kompresorjih v klimatskih napravah
                                 
                              
                     
                        1. julij 2011 in rezervni deli za vozila, dana v promet pred 1. julijem 2011
                     
                     
                         
                     
                  
                        
                           Svinec in svinčeve spojine v sestavnih delih
                        
                     
                  
                        
                                    5.
                                 
                                 
                                    Baterije in akumulatorji
                                 
                              
                     
                        
                            (2)
                        
                     
                     
                        X
                     
                  
                        
                                    6.
                                 
                                 
                                    Dušilniki nihanj
                                 
                              
                     
                        Tipi vozil, odobreni pred 1. januarjem 2016, in rezervni deli za ta vozila
                     
                     
                        X
                     
                  
                        
                                    7(a).
                                 
                                 
                                    Sredstva za vulkaniziranje in stabilizatorji za elastomere v zavornih ceveh, ceveh za gorivo, ventilacijskih ceveh, elastomerskih/kovinskih delih šasije in nosilnih okvirjih motorjev
                                 
                              
                     
                        Kot rezervni deli za vozila, dana v promet pred 1. julijem 2005
                     
                     
                         
                     
                  
                        
                                    7(b).
                                 
                                 
                                    Sredstva za vulkaniziranje in stabilizatorji za elastomere v zavornih ceveh, ceveh za gorivo, ventilacijskih ceveh, elastomerskih/kovinskih delih šasije in nosilnih okvirjih motorjev z utežnim deležem svinca do 0,5 %
                                 
                              
                     
                        Kot rezervni deli za vozila, dana v promet pred 1. julijem 2006
                     
                     
                         
                     
                  
                        
                                    7(c).
                                 
                                 
                                    Veziva za elastomere v prenosnikih moči z utežnim deležem svinca do 0,5 %
                                 
                              
                     
                        Kot rezervni deli za vozila, dana v promet pred 1. julijem 2009
                     
                     
                         
                     
                  
                        
                                    8(a).
                                 
                                 
                                    Svinec v spajkah za pritrditev električnih in elektronskih sestavnih delov na elektronska tiskana vezja ter svinec v prevlekah priključkov sestavnih delov razen elektrolitskih aluminijastih kondenzatorjev, na nožicah sestavnih delov in na elektronskih tiskanih vezjih
                                 
                              
                     
                        Tipi vozil, odobreni pred 1. januarjem 2016, in rezervni deli za ta vozila
                     
                     
                        X (1)
                        
                     
                  
                        
                                    8(b).
                                 
                                 
                                    Svinec v spajkah na električnih delih razen na elektronskih tiskanih vezjih ali steklu
                                 
                              
                     
                        Tipi vozil, odobreni pred 1. januarjem 2011, in rezervni deli za ta vozila
                     
                     
                        X (1)
                        
                     
                  
                        
                                    8(c).
                                 
                                 
                                    Svinec na prevlekah priključkov elektrolitskih aluminijastih kondenzatorjev
                                 
                              
                     
                        Tipi vozil, odobreni pred 1. januarjem 2013, in rezervni deli za ta vozila
                     
                     
                        X (1)
                        
                     
                  
                        
                                    8(d).
                                 
                                 
                                    Svinec za spajkanje na steklo pri senzorjih masnega pretoka zraka
                                 
                              
                     
                        Tipi vozil, odobreni pred 1. januarjem 2015, in rezervni deli za ta vozila
                     
                     
                        X (1)
                        
                     
                  
                        
                                    8(e).
                                 
                                 
                                    Svinec v spajkah z visokimi temperaturami taljenja (npr. v svinčevih zlitinah, ki po teži vsebujejo 85 % ali več svinca)
                                 
                              
                     
                        
                            (3)
                        
                     
                     
                        X (1)
                        
                     
                  
                        
                                    8(f).
                                 
                                 
                                    Svinec, uporabljen v prilagojenih sistemih nožičnih konektorjev
                                 
                              
                     
                        
                            (3)
                        
                     
                     
                        X (1)
                        
                     
                  
                        
                                    8(g).
                                 
                                 
                                    Svinec v spajkah za dokončanje stabilnih električnih povezav med polvodniškim čipom in nosilcem v integriranih paketih mikroelektronskih stikalnih vezij (‚flip chip‘)
                                 
                              
                     
                        
                            (3)
                        
                     
                     
                        X (1)
                        
                     
                  
                        
                                    8(h).
                                 
                                 
                                    Svinec v spajkah za pritrditev hladilnih reber na hladilno telo pri sestavih močnostnih polprevodnikov z velikostjo čipa najmanj 1 cm2 projekcijske površine in nominalno gostoto toka najmanj 1 A/mm2 površine silicijevega čipa
                                 
                              
                     
                        
                            (3)
                        
                     
                     
                        X (1)
                        
                     
                  
                        
                                    8(i).
                                 
                                 
                                    Svinec v spajkah na električnih delih na steklu, razen v tistih za spajkanje na laminirano steklo
                                 
                              
                     
                        Tipi vozil, odobreni pred 1. januarjem 2013, in rezervni deli za ta vozila (4)
                        
                     
                     
                        X (1)
                        
                     
                  
                        
                                    8(j).
                                 
                                 
                                    Svinec v spajkah za spajkanje na laminirano steklo
                                 
                              
                     
                        
                            (3)
                        
                     
                     
                        X (1)
                        
                     
                  
                        
                                    9.
                                 
                                 
                                    Ležišča ventilov
                                 
                              
                     
                        Kot rezervni deli za tipe motorja, razvite pred 1. julijem 2003
                     
                     
                         
                     
                  
                        
                                    10(a).
                                 
                                 
                                    Električni in elektronski sestavni deli, ki vsebujejo svinec v steklu ali keramiki, v stekleni ali keramični matriki, v steklokeramičnem materialu ali v steklokeramični matriki
                                    Ta izjema ne vključuje uporabe svinca v:
                                    
                                                —
                                             
                                             
                                                steklu za žarnice in glazurah vžigalnih svečk,
                                             
                                          
                                                —
                                             
                                             
                                                dielektričnih keramičnih materialih sestavnih delov iz člena 10(b), (c) in (d).
                                             
                                          
                              
                     
                         
                     
                     
                        X (5) (za vse sestavne dele, razen piezo elementov v motorjih)
                     
                  
                        
                                    10(b).
                                 
                                 
                                    Svinec v keramičnih kondenzatorjih, narejenih na osnovi PZT, ki so del integriranih vezij ali diskretnih polprevodnikov
                                 
                              
                     
                         
                     
                     
                         
                     
                  
                        
                                    10(c).
                                 
                                 
                                    Svinec v keramičnih kondenzatorjih z nazivno napetostjo manjšo od 125 V pri izmeničnem toku ali 250 V pri enosmernem toku
                                 
                              
                     
                        Tipi vozil, odobreni pred 1. januarjem 2016, in rezervni deli za ta vozila
                     
                     
                         
                     
                  
                        
                                    10(d).
                                 
                                 
                                    Svinec v keramičnih kondenzatorjih, ki v senzorjih ultrazvočnih sonarjev odpravljajo napake, ki so posledica spremembe temperature
                                 
                              
                     
                        
                            (3)
                        
                     
                     
                         
                     
                  
                        
                                    11.
                                 
                                 
                                    Pirotehnična sprožila
                                 
                              
                     
                        Tipi vozil, odobreni pred 1. julijem 2006, in rezervni deli za ta vozila
                     
                     
                         
                     
                  
                        
                                    12.
                                 
                                 
                                    Termoelektrični materiali, ki vsebujejo svinec, v avtomobilskih električnih napravah za zmanjševanje emisij CO2 z zbiranjem toplote izpušnih plinov
                                 
                              
                     
                        Tipi vozil, odobreni pred 1. januarjem 2019, in rezervni deli za ta vozila
                     
                     
                        X
                     
                  
                        
                           Šestvalentni krom
                        
                     
                  
                        
                                    13(a).
                                 
                                 
                                    Protikorozijski premazi
                                 
                              
                     
                        Kot rezervni deli za vozila, dana v promet pred 1. julijem 2007
                     
                     
                         
                     
                  
                        
                                    13(b).
                                 
                                 
                                    Protikorozijski premazi za sestave vijakov z maticami za šasije
                                 
                              
                     
                        Kot rezervni deli za vozila, dana v promet pred 1. julijem 2008
                     
                     
                         
                     
                  
                        
                                    14.
                                 
                                 
                                    Kot protikorozijsko sredstvo hladilnega sistema iz ogljikovega jekla v absorpcijskih hladilnikih v avtodomih z utežnim deležem do 0,75 % v hladilni tekočini, razen kadar je izvedljiva uporaba drugih hladilnih tehnologij (npr. tistih, ki so na voljo na trgu za uporabo v avtodomih), ki nima škodljivih posledic za okolje, zdravje in/ali varnost potrošnikov
                                 
                              
                     
                         
                     
                     
                        X
                     
                  
                        
                           Živo srebro
                        
                     
                  
                        
                                    15(a).
                                 
                                 
                                    Sijalke za glavne žaromete
                                 
                              
                     
                        Tipi vozil, odobreni pred 1. julijem 2012, in rezervni deli za ta vozila
                     
                     
                        X
                     
                  
                        
                                    15(b).
                                 
                                 
                                    Fluorescentne cevi v prikazovalnikih instrumentnih plošč
                                 
                              
                     
                        Tipi vozil, odobreni pred 1. julijem 2012, in rezervni deli za ta vozila
                     
                     
                        X
                     
                  
                        
                           Kadmij
                        
                     
                  
                        
                                    16.
                                 
                                 
                                    Akumulatorji za vozila na električni pogon
                                 
                              
                     
                        Kot rezervni deli za vozila, dana v promet pred 31. decembrom 2008
                     
                     
                         
                     
                  
               Opombe:
            
            
                        —
                     
                     
                        Najvišji dopustni utežni delež svinca, šestvalentnega kroma in živega srebra je do 0,1 % v homogenem materialu, za kadmij pa do 0,01 % v homogenem materialu.
                     
                  
                        —
                     
                     
                        Ponovna uporaba delov vozil, ki so bila ob izteku veljavnosti izjeme že v prometu, se dovoli brez omejitev, saj je člen 4(2)(a) ne ureja.
                     
                  
                        —
                     
                     
                        Rezervni deli, dani v promet po 1. juliju 2003, ki se uporabijo za vozila, dana v promet pred 1. julijem 2003, so izvzeti iz določb člena 4(2)(a) (6).
                     
                  
      
      
         (1)  Razstavljanje, če se v povezavi z navedbo 10(a) prekorači povprečna mejna vrednost 60 gramov na vozilo. Elektronske naprave, ki jih ni namestil proizvajalec na proizvodni liniji, se pri uporabi te klavzule ne upoštevajo.
      
         (2)  Ta izjema se ponovno pregleda leta 2015.
      
         (3)  Ta izjema se ponovno pregleda leta 2014.
      
         (4)  Ta izjema se ponovno pregleda pred 1. januarjem 2012.
      
         (5)  Razstavljanje, če se v povezavi z navedbami 8(a) do (8)(j) prekorači povprečna mejna vrednost 60 gramov na vozilo. Elektronske naprave, ki jih ni namestil proizvajalec na proizvodni liniji, se pri uporabi te klavzule ne upoštevajo.
      
         (6)  Ta klavzula se ne uporablja za uteži za uravnovešanje koles, grafitne ščetke za elektromotorje in zavorne obloge.“